《昔人种树》
明代·董纪

昔人种树时，树小花未开。今日花满树，别人看花来。

花开今几度，种树人何处。把酒对花倾，问花花不应。

花开还又落，酒尽须更酌。只换看花人，年年花自春。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》